เว็บไซต์ไหน คนไทยเข้าบ่อยสุด?
เราใช้งานอินเตอร์เน็ตกันทุกวัน บางคนใช้เวลาอยู่บนโลกอินเตอร์เน็ตมากกว่าโลกจริงด้วยซ้ำไป แล้วเคยสงสัยกันบ้างหรือไม่ว่า  เว็บไซต์อะไรที่ถูกใช้งานมากที่สุดในบ้านเรา
18 ม.ค. 2561

เว็บไซต์ไหน คนไทยเข้าบ่อยสุด? / โดย ลงทุนแมน
เราใช้งานอินเตอร์เน็ตกันทุกวัน
บางคนใช้เวลาอยู่บนโลกอินเตอร์เน็ตมากกว่าโลกจริงด้วยซ้ำไป
แล้วเคยสงสัยกันบ้างหรือไม่ว่า
เว็บไซต์อะไรที่ถูกใช้งานมากที่สุดในบ้านเรา
(การจัดอันดับนี้ไม่รวมเว็บไซต์ผิดลิขสิทธิ์)
อันดับ 10 
 (อันดับ 6 ของโลก)
คนใช้งานเฉลี่ยนาน 4.06 นาที และเข้าใช้งาน 3.69 ครั้ง ต่อวัน
ก่อนการเข้ามาของ Google คงไม่มีใครไม่รู้จัก Yahoo มีบริการทั้งระบบค้นหา (search engine) อีเมล และเป็นเว็บท่า ถึงแม้หลายคนอาจไม่ค่อยได้ยินชื่อกันเท่าไรแล้ว แต่ในประเทศอื่นๆ ยังมีคนใช้บริการกันมากอยู่ โดยเฉพาะในประเทศญี่ปุ่น ล่าสุด Yahoo ได้เปลี่ยนเจ้าของ ไปอยู่กับทาง Verizon เพื่อไปผนึกกำลังกับ AOL แล้ว
อันดับ 9 
 (อันดับ 414 ของโลก)
คนใช้งานเฉลี่ยนาน 5.47 นาที และเข้าใช้งาน 3.96 ครั้ง ต่อวัน
เว็บไซต์หลักของโปรแกรมแชทยอดนิยมที่มีคนใช้มากที่สุดในไทย ซึ่งก็จะรวมไปถึงบริการอย่างเช่น LINE TV, LINE STORE และ LINE TODAY เข้าไปด้วย ถือเป็นเว็บไซต์ที่เพิ่งเกิดขึ้นมาไม่นาน แต่ด้วยบริการที่หลากหลายและถูกใจคนไทยส่วนใหญ่ ทำให้เข้ามาติดอันดับ หายใจรดต้นคอเจ้าอื่นๆ ได้อย่างรวดเร็ว
ผู้ใช้งานที่เป็นคนไทย คิดเป็นสัดส่วน 24.2% มากเป็นอันดับที่ 3 รองจาก ญี่ปุ่น 36.9% และไต้หวัน 25.3% และมีการเข้าใช้งานมากที่สุดจาก.. ที่ทำงาน
อันดับ 8 
 (อันดับ 1,584 ของโลก)
คนใช้งานเฉลี่ยนาน 3.37 นาที และเข้าใช้งาน 2.8 ครั้ง ต่อวัน
เว็บท่าที่เป็นศูนย์รวมของเนื้อหาประเภทต่างๆ เปิดให้บริการมาเกือบ 20 ปีแล้ว และล่าสุดเพิ่งเปลี่ยนชื่อบริษัทเป็น เทนเซ็นต์ (ประเทศไทย) ตามบริษัทแม่ เพื่อเป็นที่มั่นในการขยายตลาดในไทย
ที่น่าสนใจคือ รู้หรือไม่ว่า keyword ที่นำคนมาที่เว็บไซต์ได้มากที่สุดคือคำว่า “หวย” และ “ตรวจหวย”
อันดับ 7 
 (อันดับ 16 ของโลก)
คนใช้งานเฉลี่ยนาน 4.06 นาที และเข้าใช้งาน 3.38 ครั้ง ต่อวัน
เว็บไซต์ที่ให้บริการด้านอีเมลที่มีคนใช้งานมากที่สุดเจ้าหนึ่งจากค่าย Microsoft หลายคนอาจไม่ได้สังเกตหรือไม่ค่อยคุ้นหูกันเท่าไรในชื่อนี้ แต่ถ้าบอกว่าเป็นเจ้าของชื่อที่อยู่ท้ายตัวอักษร @ ในอีเมล ไม่ว่าจะเป็น 
, 
 รวมไปถึง 
 ทุกคนคงรู้จักกันเป็นอย่างดี
อันดับ 6 
 (อันดับ 60 ของโลก)
คนใช้งานเฉลี่ยนาน 2.37 นาที และเข้าใช้งาน 2.11 ครั้ง ต่อวัน
หรือที่รู้จักกันในชื่อ 
 ผู้ให้บริการพื้นที่ในการเขียนบล๊อก (Blog) ซึ่งได้รับความนิยมจากคนทั่วไปเพราะนอกจากจะมีแบบฟรีแล้ว ยังมีโครงสำเร็จรูปให้เลือกใช้ ทำให้ใช้งานง่าย อย่างไรก็ตามความนิยมของเว็บไซต์คงมีแนวโน้มที่จะตกลง (เคยอยู่อันดับที่ 40 ตกลงมา 20 อันดับ) เพราะสมัยนี้มีบริการที่คล้ายกันอยู่มาก และรวมไปถึงการใช้พื้นที่บนสื่อออนไลน์ลง content โดยตรง เช่น บน Facebook เป็นต้น
อันดับ 5 
 (อันดับ 856 ของโลก)
คนใช้งานเฉลี่ยนาน 6.54 นาที และเข้าใช้งาน 5.33 ครั้ง ต่อวัน
เว็บไซต์ในเครือของบริษัทผู้ให้บริการซื้อขายของทางออนไลน์ที่ใหญ่ที่สุดในเอเชียตะวันออกเฉียงใต้ เมื่อก่อนเป็นบริษัทสตาร์ตอัพสัญชาติเยอรมัน ก่อนที่จะถูกซื้อไปโดย Alibaba ของแจ๊ค หม่า และไต่อันดับโลกขึ้นมา 255 อันดับภายในระยะเวลาไม่กี่เดือน (คู่แข่งที่กำลังมาแรงอย่าง Shopee อยู่ในอันดับที่ 45 ของไทย)
อันดับ 4 
 (อันดับ 620 ของโลก)
คนใช้งานเฉลี่ยนาน 5.09 นาที และเข้าใช้งาน 4.15 ครั้ง ต่อวัน
เว็บไซต์ไทยที่ได้รับความนิยมมากที่สุด และน่าจะถือได้ว่าเป็นสตาร์ตอัพรุ่นบุกเบิกของไทย แม้จะเริ่มต้นด้วยการเป็นสื่อด้านไอที แต่ปัจจุบันกลายเป็นสังคมออนไลน์ที่ครอบคลุมแทบจะทุกเรื่องของสังคมไปแล้ว
มีสถิติที่น่าสนใจคือ ใน 100 คนที่เข้าไปในเว็บ Pantip จะมีถึง 62 คน ที่ตามมาจากการค้นหาใน search engine เช่น Google
อันดับ 3 
 (อันดับ 3 ของโลก)
คนใช้งานเฉลี่ยนาน 10.10 นาที และเข้าใช้งาน 4.09 ครั้ง ต่อวัน
Social network ที่มีคนใช้งานมากที่สุดในโลก มีจำนวนลิงค์ Facebook อยู่บนมากกว่า 8 ล้านเว็บไซต์ แถมยังครองแชมป์มีคนใช้งานนานที่สุดในแต่ละวัน นานกว่าเวลาเฉลี่ยที่คนดูวิดีโอบน Youtube ซะอีก ส่วนหนึ่งก็เพราะเดี๋ยวนี้ คนสามารถที่จะทำ content ทั้งในรูปแบบตัวหนังสือ รูปภาพ วิดีโอ หรือแม้แต่การถ่ายทอดสด ลงบน Facebook ของตัวเองได้ ซึ่งแม้แต่ตอนนี้ที่ผู้อ่านกำลังอ่านบทความนี้อยู่ ก็มีโอกาสไม่น้อยที่จะอ่านอยู่บน Facebook
อันดับ 2 
 (อันดับ 2 ของโลก)
คนใช้งานเฉลี่ยนาน 8.21 นาที และเข้าใช้งาน 4.83 ครั้ง ต่อวัน
เว็บไซต์ที่เข้ามาแย่งการดูทีวีของคนในยุคปัจจุบัน ใครมี content แต่ไม่มีที่จะลงก็มาสร้างช่องของตัวเองกันมากมายบนพื้นที่แห่งนี้ แม้แต่ช่องทีวีต่างๆ ก็ยังต้องเอารายการของตัวเองมาลงบน Youtube กันหมด เพื่อเก็บกลุ่มลูกค้าที่อยู่บนโลกอินเตอร์เน็ตและยังทำให้คนดูจะดูกี่ครั้งก็ได้และเมื่อไรก็ได้
รู้หรือไม่ว่า ประเทศที่ใช้ Youtube มากที่สุดรองจากอเมริกา คือ อินเดีย
อันดับ 1 Google
แบ่งเป็นเว็บไซต์สำหรับประเทศไทย 
 (อันดับ 101 ของโลก) คนใช้งานเฉลี่ยนาน 7.24 นาที และเข้าใช้งาน 10.44 ครั้ง ต่อวัน
และเว็บไซต์หลัก 
 (อันดับ 1 ของโลก) คนใช้งานเฉลี่ยนาน 7.52 นาที และเข้าใช้งาน 8.95 ครั้ง ต่อวัน
คงไม่มีความจำเป็นที่จะต้องอธิบายว่า Google คือเว็บไซต์อะไร ทุกวันนี้ไม่ว่าต้องการจะหาอะไร เรามักจะเริ่มต้นที่เว็บไซต์นี้เสมอ Google ครองแชมป์เว็บไซต์ที่มีคนเข้าใช้งานบ่อยที่สุดในแต่ละวัน เป็นผู้ที่เข้ามาแย่งชิงตลาดของผู้เล่นเดิมไปแทบทั้งหมดไม่ว่าจะเป็นในเรื่องของการค้นหาเว็บไซต์ วิดีโอ รูปภาพ บริการด้านอีเมล ไปจนถึงแผนที่นำทาง
โดย keyword ที่คนค้นหามากที่สุดก็คือคำว่า แปลภาษา
ที่น่าสนใจคือ เท่ากับว่า บริษัท Google เป็นเจ้าของเว็บไซต์ยอดนิยมมากถึง 3 เว็บไซต์ ใน 10 อันดับแรกของประเทศไทย เลยทีเดียว
ถ้าให้ถามว่าบริษัทอะไรที่กำลังครองโลกออนไลน์ของประเทศไทยมากที่สุดในตอนนี้ ก็คงจะต้องตอบว่า Google..
----------------------
<ad> ถ้าอยากรู้เรื่องอะไรเกี่ยวกับธุรกิจการลงทุน ลองค้นหาเรื่องนั้น + คำว่า “ลงทุนแมน” ใน Google มีหลายเรื่องที่แฟนเพจขอให้เขียน แต่ลงทุนแมนเคยเขียนแล้ว
และ อีกช่องทางหนึ่งที่สะดวกกว่าคือการค้นหาใน แอปพลิเคชั่น
ลงทุนแมนมี "แอป" แล้ว โหลดฟรีที่ 
ทั้ง iOS และ android
----------------------
Reference
-
-Google มีบริษัทแม่ชื่อ Alphabet